Η οικονομική διάσταση και τα κοινωνικοοικονομικά οφέλη του αθλητισμού — Συμπεράσματα του Συμβουλίου και των Αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου

(2018/C 449/01)

ΤΟ ΣΥΜΒΟΎΛΙΟ ΤΗς ΕΥΡΩΠΑΪΚΉς ΈΝΩΣΗς ΚΑΙ ΟΙ ΑΝΤΙΠΡΌΣΩΠΟΙ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ, ΣΥΝΕΛΘΌΝΤΕς ΣΤΟ ΠΛΑΊΣΙΟ ΤΟΥ ΣΥΜΒΟΥΛΊΟΥ

ΥΠΕΝΘΥΜΙΖΟΝΤΑΣ ΟΤΙ:

1. Τα προγράμματα εργασίας της ΕΕ για τον αθλητισμό (2011-2014 ( 1 ) , 2014-2017 ( 2 ) και 2017-2020 ( 3 ) ), που εγκρίθηκαν από το Συμβούλιο και τους αντιπροσώπους των κυβερνήσεων των κρατών μελών, που συνήλθαν στο πλαίσιο του Συμβουλίου, υπογράμμισαν τη σημασία της οικονομικής διάστασης του αθλητισμού, αντιμετωπίζοντας ιδιαίτερα τη βιώσιμη χρηματοδότηση του αθλητισμού, την κληρονομιά σημαντικών αθλητικών διοργανώσεων, τα οικονομικά οφέλη του αθλητισμού και την καινοτομία.

2. Τα συμπεράσματα του Συμβουλίου και των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου της 27ης Νοεμβρίου 2012 σχετικά με την ενίσχυση της βάσης τεκμηρίωσης για τη χάραξη της πολιτικής για τον αθλητισμό ( 4 ) , αναγνώρισαν τη σημαντική συμβολή του αθλητισμού στην οικονομία της Ευρώπης ως κινητήριας δύναμης για την ανάπτυξη και την απασχόληση και τη συμβολή του στην επίτευξη των στόχων της στρατηγικής «Ευρώπη 2020» και υπογράμμισαν τη σημασία συγκρίσιμων δεδομένων που έχουν σχέση με τον αθλητισμό και τη χρήση τους στη χάραξη πολιτικής για τη βελτίωση της ποιότητας των πολιτικών για τον αθλητισμό.

3. Στα συμπεράσματα του Συμβουλίου σχετικά με τον ρόλο των εθελοντικών δραστηριοτήτων στον αθλητισμό για την προώθηση της ενεργού συμμετοχής του πολίτη ( 5 ) , τονίζεται ότι ο τομέας του αθλητισμού, μαζί με τις εθελοντικές δραστηριότητες στον τομέα του αθλητισμού, συνιστά μετρήσιμη και σημαντική οικονομική και κοινωνική αξία στις εθνικές οικονομίες, με δυνατότητα τόνωσης των ποσοστών ανάπτυξης και απασχόλησης σε ολόκληρη την Ευρωπαϊκή Ένωση.

4. Στα συμπεράσματα του Συμβουλίου και των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου της 27ης Νοεμβρίου 2012 σχετικά με την προώθηση της σωματικής άσκησης για τη βελτίωση της υγείας (HEPA) ( 6 ) υπογραμμίζεται ότι τα σημερινά υψηλά ποσοστά σωματικής αδράνειας αποτελούν μείζονα λόγο ανησυχίας για την ΕΕ και τα κράτη μέλη της, τόσο από την άποψη της υγείας, όσο και από κοινωνική και οικονομική άποψη.

5. Τα συμπεράσματα του Συμβουλίου σχετικά με τη συμβολή του αθλητισμού στην οικονομία της ΕΕ, και ιδίως για την αντιμετώπιση της ανεργίας των νέων και την κοινωνική ένταξη ( 7 ) , τονίζουν τη σημασία του τομέα του αθλητισμού για την οικονομία και τους νέους ώστε να αποκτήσουν χρήσιμες δεξιότητες σε αμειβόμενη απασχόληση, καθώς και σε εθελοντικές δραστηριότητες.

6. Στα συμπεράσματα του Συμβουλίου και των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου για τον αθλητισμό ως κινητήριας δύναμης της καινοτομίας και της οικονομικής ανάπτυξης ( 8 ) , εξετάστηκαν οι δυνατότητες του αθλητισμού όσον αφορά την ανάπτυξη και την απασχόληση και ως κινητήρια δύναμη για την καινοτομία.

7. Τα συμπεράσματα του Συμβουλίου σχετικά με την προώθηση των κινητικών δεξιοτήτων, των σωματικών και αθλητικών δραστηριοτήτων για τα παιδιά, ( 9 ) ευνοούν την ενθάρρυνση της φυσικής αγωγής στα σχολεία, συμπεριλαμβανομένων των επαγγελματικών δεξιοτήτων στην πρώιμη παιδική ηλικία, στο πλαίσιο της αλλαγής των καθημερινών συνηθειών των παιδιών από τις σωματικές δραστηριότητες έως τις πιο καθιστικές δραστηριότητες.

8. Τα συμπεράσματα του Συμβουλίου για τη συμβολή στην ανάσχεση της αύξησης του παιδικού υπερβολικού βάρους και της παιδικής παχυσαρκίας ( 10 ) επιβεβαιώνουν ότι η υγεία αποτελεί αξία, ευκαιρία και επένδυση για την οικονομική και κοινωνική ανάπτυξη κάθε χώρας και ότι η παιδική παχυσαρκία αποτελεί ισχυρό παράγοντα πρόβλεψης της παχυσαρκίας των ενηλίκων με γνωστές υγειονομικές και οικονομικές συνέπειες.

ΕΚΤΙΜΩΝΤΑΣ ΤΑ ΑΚΟΛΟΥΘΑ:

9. Ο αθλητισμός αναγνωρίζεται ως κινητήρια δύναμη της οικονομικής ανάπτυξης από την άποψη των επιπτώσεων στην προστιθέμενη αξία, στο ακαθάριστο εγχώριο προϊόν και στην αγοραστική δύναμη. ( 11 )

10. Ο αθλητισμός είναι ένα διατομεακό φαινόμενο και υπερβαίνει κατά πολύ τα έσοδα της αθλητικής βιομηχανίας. Αντιπροσωπεύει ιδίως στοίχημα για τη δημόσια υγεία, την περιφερειακή ανάπτυξη και τον τουρισμό, αλλά και την ένταξη και την εκπαίδευση ως κοινωνικός σύνδεσμος.

11. Οι προσπάθειες όσον αφορά τη δυνατότητα μέτρησης του οικονομικού αντικτύπου του αθλητισμού έχουν γίνει σε επίπεδο ΕΕ, δεδομένου ότι η οικονομική διάσταση του αθλητισμού εξετάστηκε για πρώτη φορά στο πλαίσιο της ΕΕ το 2006 ( 12 )

12. Μέχρι σήμερα, συνολικά εννέα κράτη μέλη της ΕΕ ( 13 ) διατηρούν πλήρεις εθνικούς δορυφορικούς λογαριασμούς για τον αθλητισμό (SSA) και άλλες πέντε χώρες ( 14 ) διατηρούν σειρά δεδομένων που σχετίζονται με τον αθλητισμό, τα οποία επιτρέπουν υψηλό βαθμό ακρίβειας στα αποτελέσματα.

13. Σύμφωνα με πρόσφατη μελέτη ( 15 ) , ο αθλητισμός αντιπροσωπεύει το 2,12 % του ΑΕΠ της ΕΕ και η απασχόληση στον τομέα του αθλητισμού είναι υπεύθυνη για 5,67 εκατομμύρια άτομα (2,72 % της απασχόλησης στην ΕΕ). Τα αποτελέσματα δείχνουν επίσης ότι, όταν η οικονομία αντιμετώπιζε προβλήματα, ο αθλητισμός αποτελούσε έναν πολύ ανθεκτικό τομέα, δημιουργώντας ανάπτυξη και θέσεις εργασίας. ( 16 )

14. Παρά το γεγονός ότι η οικονομική διάσταση του αθλητισμού - η οποία αντιστοιχεί στους εθνικούς λογαριασμούς - εκφράζεται μέσω των ΔΛΑ και άλλων συστημάτων υπολογισμού, η συμβολή του αθλητισμού στην οικονομία εξακολουθεί να υποτιμάται, διότι υπάρχουν πολλές πρόσθετες, αποκαλούμενες κοινωνικοοικονομικές επιπτώσεις (π.χ. οικονομικές επιπτώσεις στην υγεία, η εμπλοκή των εθελοντών, η συμβολή της καινοτομίας στην ανάπτυξη και η συμβολή του αθλητισμού στην περιφερειακή ανάπτυξη) που εξακολουθούν να μην εκπροσωπούνται, αλλά έχουν επιπτώσεις στο ΑΕΠ και την απασχόληση.

16. Η εθελοντική εργασία έχει σημαντικό εκπαιδευτικό όφελος και συμβάλλει σημαντικά στην οικονομική διάσταση του αθλητισμού, ( 20 ) η οποία δεν αντικατοπτρίζεται στους εθνικούς λογαριασμούς.

17. Η διάσταση της καινοτομίας που σχετίζεται με τον αθλητισμό ( 21 ) δεν έχει ακόμη εξεταστεί επαρκώς όσον αφορά το ΑΕγχΠ και την απασχόληση, λόγω έλλειψης στοιχείων. Ως εκ τούτου, είναι σημαντικό να αναπτυχθούν αξιόπιστα εμπειρικά αποτελέσματα σχετικά με τον αντίκτυπο της καινοτομίας στον τομέα του αθλητισμού στη δυναμική των εξαγωγών και στην οικονομική ανάπτυξη.

18. Η συμβολή του αθλητισμού στην περιφερειακή ανάπτυξη εξακολουθεί να στερείται προβολής και ευαισθητοποίησης για τους πολλούς τρόπους με τους οποίους ο αθλητισμός και η σωματική άσκηση θα μπορούσαν να αποτελέσουν ισχυρό μέσο για την επίτευξη του στόχου της συνοχής της ΕΕ, ιδίως με σκοπό να συμβάλουν στην επίτευξη των στόχων της στρατηγικής «Ευρώπη 2020». Τα πρόσφατα στοιχεία ( 22 ) έδειξαν με ποιο τρόπο τα έργα που έχουν σχέση με τον αθλητισμό έχουν συμβάλει στις τοπικές οικονομίες, την απασχόληση και την κοινωνική συνοχή, ενώ έχουν τονίσει ότι πολλές περιφέρειες σε όλη την Ευρώπη έχουν συμπεριλάβει τον αθλητισμό στις στρατηγικές τους για την έξυπνη εξειδίκευση.

ΑΝΑΓΝΩΡΙΖΟΝΤΑΣ ΟΤΙ:

19. Η εκπροσώπηση της συμβολής του αθλητισμού στην οικονομία στο σύνολό της απαιτεί την εξέταση πρόσθετων πτυχών, όπως, μεταξύ άλλων, την ποσοτικοποίηση των οικονομικών επιπτώσεων της σωματικής άσκησης στην υγεία, την αναγνώριση του πρόσθετου οφέλους από την εθελοντική εργασία, τη συμβολή της καινοτομίας στην ενίσχυση του αναπτυξιακού δυναμικού και την ανάλυση του αντικτύπου των έργων στον τομέα του αθλητισμού στην περιφερειακή ανάπτυξη.

20. Η μέτρηση των κοινωνικοοικονομικών επιδράσεων του αθλητισμού απαιτεί πρόσθετες μεθόδους και προσεγγίσεις ( 23 ) . Προκειμένου να παρέχονται τεκμηριωμένα αποτελέσματα σε εθνικό και ευρωπαϊκό επίπεδο, είναι αναγκαία η διαθεσιμότητα συγκρίσιμων δεδομένων και ευρημάτων. Τυχόν συλλεχθέντα δεδομένα για τα θέματα αυτά θα πρέπει να αναλύονται ανά φύλο.

21. Οι αθλητικές και φυσικές δραστηριότητες συμβάλλουν στην αντιμετώπιση των σημερινών τοπικών και περιφερειακών προκλήσεων, ιδίως με την ανάπτυξη λύσεων ήπιας κινητικότητας, με την επιτάχυνση της αναζωογόνησης των αστικών περιοχών χάρη στις έξυπνες αθλητικές υποδομές ή με τη βελτίωση της κοινωνικής συνοχής σε διάφορες κοινότητες.

ΚΑΛΟΥΝ ΤΑ ΚΡΑΤΗ ΜΕΛΗ:

22. Να εξετάσουν το ενδεχόμενο ανάπτυξης ΔΛΑ ή άλλων συγκρίσιμων συστημάτων υπολογισμού για την ποσοτικοποίηση του οικονομικού αντικτύπου του αθλητισμού.

23. Να υποστηρίξουν και να διαδώσουν την ιδέα της επέκτασης της εκπροσώπησης της οικονομικής διάστασης του αθλητισμού από κοινωνικοοικονομικές πτυχές, ιδίως στον τομέα του εθελοντισμού, των οικονομικών πτυχών και της καινοτομίας στον τομέα της υγείας, σε ευρωπαϊκό και εθνικό επίπεδο, και μέσω της ενίσχυσης της διατομεακής συνεργασίας.

24. Να λάβουν υπόψη την αξία της εθελοντικής εργασίας για την εθνική οικονομία και να συμπεριλάβουν το θέμα αυτό στις στατιστικές.

25. Να ενισχύσουν την ευαισθητοποίηση σχετικά με το δυναμικό του αθλητισμού να συμβάλει στην ανάπτυξη και την απασχόληση μέσω αξιόπιστων δεδομένων.

26. Να εξετάσουν το ενδεχόμενο περαιτέρω συνεργασίας μεταξύ των κρατών μελών και με την Επιτροπή για την ανάπτυξη συγκρίσιμων ορισμών, μεθόδων και προτύπων σχετικά με τις κοινωνικοοικονομικές διαστάσεις του τομέα του αθλητισμού.

27. Να προωθήσουν την ανταλλαγή, σε εθνικό επίπεδο, όσον αφορά την προσθήκη στρατηγικών έξυπνης εξειδίκευσης, όπως οι συνεργατικοί σχηματισμοί για τον αθλητισμό, όπου απαιτείται.

28. Να εξετάσουν τη συμπερίληψη του αθλητισμού και των φυσικών δραστηριοτήτων ως διατομεακή προτεραιότητα σε άλλους τομείς πολιτικής, όπως η υγεία, η εκπαίδευση, οι μεταφορές, ο αστικός σχεδιασμός, οι κοινωνικές και τουριστικές πολιτικές, όπου η συμβολή του αθλητισμού έχει αποδειχθεί ευρέως.

ΚΑΛΟΥΝ ΤΗΝ ΕΠΙΤΡΟΠΗ:

29. Να προαγάγει και να υποστηρίξει δράσεις όπως η ανταλλαγή σχετικών δεδομένων και η τεχνογνωσία συγκεκριμένης μεθόδου, η συλλογή αποδεικτικών στοιχείων και η συγκέντρωση στατιστικών για τον αθλητισμό, καθώς και η τεχνική υποστήριξη, που αποσκοπούν στη βελτίωση και την απλούστευση των προσπαθειών των κρατών μελών για την ποσοτικοποίηση της οικονομικής διάστασης του αθλητισμού.

30. Να δρομολογήσει μια διαδικασία αξιολόγησης σχετικά με τη χρήση και τη δυνατότητα εφαρμογής των συστημάτων υπολογισμού που χρησιμοποιούνται για την ποσοτικοποίηση των κοινωνικοοικονομικών πτυχών του αθλητισμού, συμπεριλαμβανομένης της χαρτογράφησης των υφιστάμενων ερευνών και της συλλογής παραδειγμάτων βέλτιστων πρακτικών.

31. Να στηρίξει, στο πλαίσιο ομάδας εμπειρογνωμόνων και με την υποστήριξη της Eurostat, την ανάπτυξη εργαλείων για τη συμπλήρωση ή την επικαιροποίηση των ήδη υφιστάμενων δεδομένων σχετικά με την οικονομική διάσταση του αθλητισμού, συμπεριλαμβανομένων των κοινωνικοοικονομικών πτυχών.

32. Να ενισχύσει την ευαισθητοποίηση σχετικά με το δυναμικό του αθλητισμού ως πηγή καινοτομίας.

33. Να στηρίξει την ανταλλαγή και να ενισχύσει περαιτέρω τη συνεργασία, τόσο εντός της Επιτροπής όσο και με άλλα θεσμικά όργανα της ΕΕ, σχετικά με τον ρόλο του αθλητισμού στις σύγχρονες οικονομίες και στην κοινωνία, ιδίως ενόψει της συμβολής του στην περιφερειακή ανάπτυξη.

ΚΑΛΟΥΝ ΤΟ ΑΘΛΗΤΙΚΟ ΚΙΝΗΜΑ:

34. Να υποστηρίξει τη συλλογή δεδομένων σχετικά με τη συμβολή του εθελοντισμού στον αθλητισμό και τη σωματική άσκηση.

35. Να εξετάσει το ενδεχόμενο να προωθήσει συγκρίσιμη οικονομική ανάλυση σχετικά με τον οικονομικό αντίκτυπο της εθελοντικής εργασίας και της σωματικής άσκησης, καθώς και της σωματικής αδράνειας.

36. Να ενθαρρύνει την ανταλλαγή βέλτιστων πρακτικών σχετικά με μεθόδους για τη μέτρηση των κοινωνικοοικονομικών επιπτώσεων με εμπειρογνώμονες.

(1) ΕΕ C 162 της 1.6.2011, σ. 1.

(2) ΕΕ C 183 της 14.6.2014, σ. 12.

(3) ΕΕ C 189 της 15.6.2017, σ. 5.

(4) ΕΕ C 393 της 19.12.2012, σ. 20.

(5) ΕΕ C 372 της 20.12.2011, σ. 24.

(6) ΕΕ C 393 της 19.12.2012, σ. 22.

(7) ΕΕ C 32 της 4.2.2014, σ. 2.

(8) ΕΕ C 436 της 5.12.2014, σ. 2.

(9) ΕΕ C 417 της 15.12.2015, σ. 46.

(10) ΕΕ C 205 της 29.6.2017, σ. 46.

(11) Μελέτη ως προς τον οικονομικό αντίκτυπο του αθλητισμού μέσω δορυφορικών λογαριασμών για τον αθλητισμό 2018.

(12) Ομάδα εμπειρογνωμόνων για τις στατιστικές στον αθλητισμό (2011-2014), Ορισμός του αθλητισμού του Βίλνιους.

(13) Αυστρία, Βέλγιο, Κύπρος, Γερμανία, Λιθουανία, Κάτω Χώρες, Πολωνία, Πορτογαλία και Ηνωμένο Βασίλειο.

(14) Βουλγαρία, Γαλλία, Λουξεμβούργο, Σλοβακία και Ισπανία.

(15) Μελέτη ως προς τον οικονομικό αντίκτυπο του αθλητισμού μέσω δορυφορικών λογαριασμών για τον αθλητισμό 2018.

(16) Επιβεβαιώνεται επίσης στο: http://www.oecd.org/mcm/C-MIN(2013)1-ENG.pdf

(17) Το άμεσο κόστος στο σύστημα υγείας, οι απώλειες παραγωγικότητας, η θνησιμότητα και οι επαγγελματικές αναπηρίες που προκαλούνται από σωματικές διαταραχές που συνδέονται με τη σωματική αδράνεια, όπως π.χ. ο διαβήτης τύπου ΙΙ, η κατάθλιψη, προβλήματα της σπονδυλικής στήλης ή οι καρδιαγγειακές παθήσεις.

(18) Λογαριασμοί και τεχνικές για τη μέτρηση μιας οικονομικής δραστηριότητας μιας χώρας

(19) Όπως επιβεβαιώνεται από τη μελέτη ISCA/CEBR «The Economic Cost of Physical Inactivity in Europe» (Το οικονομικό κόστος της σωματικής αδράνειας στην Ευρώπη): http://inactivity-time-bom.nowwemove.com/ και η μελέτη του ΠΟΥ «Physical activity and health: evidence for action»: http://www.euro.who.int/__data/assets/pdf_file/0011/87545/E89490.pdf?ua=1

(20) Μελέτη για τον εθελοντισμό στην Ευρωπαϊκή Ένωση, 2010

(21) Κάλυψη της διαδικασίας μετατροπής μιας ιδέας ή ευρήματος σε αγαθό ή υπηρεσία που δημιουργεί αξία ή για την οποία οι πελάτες θα πληρώσουν

(22) Μελέτη σχετικά με τη συμβολή του αθλητισμού στην περιφερειακή ανάπτυξη μέσω των διαρθρωτικών ταμείων, 2016.

(23) Το σχέδιο δράσης Kazan, όπως εγκρίθηκε στις 15 Ιουλίου 2017 από την Unesco, προβλέπει επίσης στη δράση 2 την ανάγκη ανάπτυξης κοινών δεικτών για τη μέτρηση της συμβολής της φυσικής αγωγής, της σωματικής άσκησης και του αθλητισμού στους στόχους και σκοπούς της αειφόρου ανάπτυξης.